gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 9043, del 17-03-2021 (2021/2775)

RESOLUCIÓ de 12 de març de 2021, de la Conselleria de Política Territorial, Obres Públiques i Mobilitat, relativa al pagament de la fase prèvia a l'ocupació per l'expropiació forçosa de les obres: «2551-SUB-L2. Millora de la seguretat viària intersecció carreteres CV-95 i CV-950, PK 12+200. Terme municipal Jacarilla. Expedient 2020-8».
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9043

Data del DOGV
:   17-03-2021

Secció del DOGV
:   V. ANUNCIS - C) ALTRES ASSUMPTES

Número del document
:   2021/2775


Organisme emissor
:   Conselleria de Política Territorial, Obres Públiques i Mobilitat

Tipus de document
:   Resolució

RESOLUCIÓ de 12 de març de 2021, de la Conselleria de Política Territorial, Obres Públiques i Mobilitat, relativa al pagament de la fase prèvia a l'ocupació per l'expropiació forçosa de les obres: «2551-SUB-L2. Millora de la seguretat viària intersecció carreteres CV-95 i CV-950, PK 12+200. Terme municipal Jacarilla. Expedient 2020-8». [2021/2775]  
  
Lloc: Ajuntament de Jacarilla.  
Dies Hora  
13.04.2021 11.00 a 12:20  
  
Les persones interessades hauran d'assistir, proveïdes del seu document nacional d'identitat i acreditar la titularitat si no ho han fet en una altra fase del procediment i, si optaren per ser representades per altres persones, aquestes hauran d'acreditar la seua representació, en la forma establida en l'article 3 de la Llei 39/2015, d'1 d'octubre, del procediment administratiu comú de les administracions públiques.  
Se significa que el present anunci es publica igualment als efectes establits en l'article 44 de la Llei 39/2015, d'1 d'octubre, del procediment administratiu comú de les administracions públiques, per a les persones interessades que hi figuren com a desconegudes o amb domicili ignorat.  
  
València, 12 de març de 2021.- El sotssecretari (p. d. R 2307.2019; DOGV 8600, 26.07.2019): Rafael Briet Seguí.
Diari Oficial de la Generalitat Valenciana


Sumari del DOGV 9174, del 15-09-2021 (2021/9224)

RESOLUCIÓ de 9 de setembre de 2021, de la Direcció General de Recursos Humans, de la Conselleria de Sanitat Universal i Salut Pública, per la qual se citen les persones interessades en el procediment ordinari número 2/113/6101-JK del Tribunal Superior de Justícia de la Comunitat Valenciana, Sala Contenciosa Administrativa, Secció Segona.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9174

Data del DOGV
:   15-09-2021

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2021/9224


Data del document
:   09-09-2021

Organisme emissor
:   Conselleria de Sanitat Universal i Salut Pública

Tipus de document
:   Resolució

Descriptors 

:   * Conselleria de Sanitat Universal i Salut Pública

RESOLUCIÓ de 9 de setembre de 2021, de la Direcció General de Recursos Humans, de la Conselleria de Sanitat Universal i Salut Pública, per la qual se citen les persones interessades en el procediment ordinari número 2/113/7846-EV del Tribunal Superior de Justícia de la Comunitat Valenciana, Sala Contenciosa Administrativa, Secció Segona. [2021/9224]  
El Tribunal Superior de Justícia de la Comunitat Valenciana, Sala Contenciosa Administrativa, Secció Segona, ha ordenat la pràctica de citació de les terceres persones interessades, relativa al recurs contenciós administratiu indicat en la capçalera, per la qual cosa es notifica mitjançant la publicació d'aquesta en el Diari Oficial de la Generalitat Valenciana.  
Recurrents: Isabel Tirado Pons.  
Persones interessades: participants en el concurs oposició per a la provisió de vacants de facultatiu o facultativa especialista de Psicologia Clínica, gestionades per la Conselleria de Sanitat Universal i Salut Pública.  
Referència: Tribunal Superior de Justícia de la Comunitat Valenciana, Sala Contenciosa Administrativa, Secció Segona, procediment ordinari: 2/113/1641-YF.  
D'acord amb el que es preveu en l'article 49 de la Llei 29/1998, de 13 de juliol, de la jurisdicció contenciosa administrativa, se citen les persones interessades en el procediment descrit, a fi que puguen comparéixer en les actuacions en el termini de nou dies, si al seu dret convé. No obstant això, es fa constar que la Generalitat Valenciana, representada pels lletrats de l'Advocacia General, compareix en aquest recurs en defensa del manteniment de la resolució objecte de recurs.  
  
  
València, 9 de setembre de 2021.- La directora general de Recursos Humans: Carmen López Delgado.
Diari Oficial de la Generalitat Valenciana


Sumari del DOGV 9212, del 10-11-2021 (2021/11258)

RESOLUCIÓ de 16 de febrer de 2021, del rector de la Universitat Politècnica de València, per la qual es publica el pla d'estudis del màster universitari en Sistemes Intel·ligents de Transport.
------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9212

Data del DOGV
:   10-11-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/11851


Data del document
:   16-02-2021

Organisme emissor
:   Universitat Politècnica de València

Tipus de document
:   Resolució

Descriptors 

:   * centre d'ensenyament

RESOLUCIÓ de 16 de febrer de 2021, del rector de la Universitat Politècnica de València, per la qual es publica el pla d'estudis del màster universitari en Sistemes Intel·ligents de Transport. [2021/11801]  
Obtinguda la verificació del Pla d'estudis pel Consell d'Universitats, amb l'informe previ favorable de l'Agència Nacional d'Avaluació de la Qualitat i Acreditació, així com l'autorització de la Comunitat Autònoma Valenciana, i establit el caràcter oficial del títol per Acord del Consell de Ministres del 12 de gener del 2021 (publicat en el BOE del 22 de gener del 2021),  
Aquest Rectorat, de conformitat amb el que disposa l'article 35 de la Llei orgànica 6/2001, del 21 de desembre, d'universitats, en la redacció donada per la Llei orgànica 4/2007, del 12 d'abril, per la qual es modifica la Llei orgànica 6/2001, del 21 de desembre, d'universitats, ha resolt publicar el Pla d'estudis conduent a l'obtenció del títol oficial de Màster Universitari en Sistemes Intel·ligents de Transport per la Universitat Politècnica de València.  
El Pla d'estudis a què es refereix la present resolució queda estructurat com figura en l'annex d'aquesta.  
  
València, 16 de febrer de 2021.- El rector: Francisco José Mora Mas.  
  
  
ANNEX  
  
Universitat Politècnica de València  
  
Pla d'estudis conduent al títol de:  
Màster Universitari en Sistemes Intel·ligents de Transport per la Universitat Politècnica de València.  
  
Branca de coneixement: Enginyeria i Arquitectura  
  
Distribució del Pla d'estudis en crèdits ECTS per tipus de matèria:  
  
  
Tipus de matèria Crèdits ECTS  
Obligatòries 45  
Optatives 15  
Pràctiques externes 0  
Treball de fi de màster 15  
Total 75
Diari Oficial de la Generalitat Valenciana


Sumari del DOGV 9095, del 28-05-2021 (2021/4859)

Notificació de la sentència dictada en el procediment ordinari número 1651/2019.
--------------------------------------------------------------------------------

### Dades del document

Número de DOGV
:   9095

Data del DOGV
:   28-05-2021

Secció del DOGV
:   IV. ADMINISTRACIÓ DE JUSTÍCIA

Número del document
:   2021/4859


Organisme emissor
:   Jutjat de Primera Instància Número 3 de València

Tipus de document
:   Edicte

Notificació de la sentència dictada en el procediment ordinari número 1651/2019. [2021/4859]  
Raquel García Martín, lletrada de l'Administració de justícia del Jutjat de Primera Instància número 3 de València, faig saber que en aquest jutjat se segueix el procediment ordinari 1651/2019, a instàncies d'Armando Pérez Perete i Raul Pérez Perete, contra Angelina Perete Montejano, en el qual s'ha ordenat notificar a Angelina Perete Montejano, amb NIF \*\*\*º7439\*\*, que, en data 15 d'abril de 2021, s'ha dictat sentència que l'afecta, contra la qual pot interposar un recurs d'apel·lació dins del termini de 20 dies hàbils, comptador a partir de l'endemà de la publicació d'aquest edicte en el diari oficial, en la forma prevista en l'article 448 i següents de la Llei d'enjudiciament civil. Per a conéixer el contingut íntegre d'aquesta resolució, podrà personar-se en la secretaria del jutjat, siti a València, av. Professor López Piñero, número 14, 2n pis, zona blava (Ciutat de la Justícia de València).  
  
I, perquè valga de notificació en deguda forma, amb prevenció dels recursos expressats, a la part demandada que es troba en parador desconegut, Angelina Perete Montanejo, d'acord amb el que disposa l'article 164 de la Llei d'enjudiciament civil, expedisc aquest edicte.  
  
València, 21 d'abril de 2021. La lletrada de l'Administració de justícia: Raquel García Martín.
Diari Oficial de la Generalitat Valenciana


Sumari del DOGV 9095, del 28-05-2021 (2021/5248)

Informació pública de l'autorització de reprofundització del sondeig substitutiu del 02.03 pertanyent a la unitat d'explotació número 295 en el terme municipal d'Ibi.
----------------------------------------------------------------------------------------------------------------------------------------------------------------------

### Dades del document

Número de DOGV
:   9095

Data del DOGV
:   28-05-2021

Secció del DOGV
:   V. ANUNCIS - C) ALTRES ASSUMPTES

Número del document
:   2021/5248


Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Anunci

Informació pública de l'autorització de reprofundització del sondeig substitutiu del 02.03 pertanyent a la unitat d'explotació número 295 en el terme municipal d'Ibi. [2021/5248]  
Explotaciones Agrícolas Safarich, SA, amb NIF Y10201776, va sol·licitar el reaprofundiment de l'obra subterrània per a captació d'aigües destinades a ús domèstic en polígon: 10, parcel·la: 121, en el terme municipal d'IBI en coordenades O.T.M ETRS 89, FUS:30 x:709743; i:4274223 consistents en un sondeig de 250 mm de diàmetre exterior, de 200 mm de diàmetre interior i dels 120 m inicialment autoritzats a 250 m de profunditat d'acord amb el projecte presentat en data 14/05/2020, en el terme municipal d'Ibi (Alacant).   
En data 4/05/2021, en expedient ASOSUB/2019/83/03, es va dictar Resolució Administrativa d'Autorització de reprofundització del sondeig substitutiu del 02.03 pertanyent a la unitat d'explotació número 295 (expedient 2018CP0047), pel Servei Territorial d'Indústria, Energia i Mines d'Alacant, on s'establia específicament que en l'execució de l'obra subterrània es tindran en compte els condicionants indicats en l'informe d'Impacte Ambiental de data 20/04/2021 de la Direcció General de Qualitat i Educació Ambiental.  
Cosa que es fa pública en extracte, en compliment del que es preceptua en l'article 48 de la Llei 21/2013, de 9 de desembre, d'avaluació ambiental.  
  
El text complet de la resolució es podrà consultar l'endemà de la seua publicació en la pàgina web de la Conselleria d'Economia Sostenible, Sectors Productius, Comerç i Treball, en la següent adreça electrònica:   
http://www.cindi.gva.es/web/energia/informacion-publica.   
  
Alacant, 12 de Maig de 2021.- La cap del Servei Territorial d'Indústria, Energia i Mines Rosa María Aragonés Pomares.
Diari Oficial de la Generalitat Valenciana


Sumari del DOGV 9184, del 29-09-2021 (2021/9712)

Citació a les persones interessades en el procediment ordinari número 000203/2021-E del Jutjat Contenciós Administratiu número 1 de València.
---------------------------------------------------------------------------------------------------------------------------------------------

### Dades del document

Número de DOGV
:   9184

Data del DOGV
:   29-09-2021

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2021/9712


Data del document
:   24-09-2021

Organisme emissor
:   Conselleria de Sanitat Universal i Salut Pública

Tipus de document
:   Anunci

Descriptors 

:   * Conselleria de Sanitat Universal i Salut Pública

Citació a les persones interessades en el procediment ordinari número 000203/2021-E del Jutjat Contenciós Administratiu número 1 de València. [2021/9712]  
El director general de Farmàcia i Productes Sanitaris de la Conselleria de Sanitat Universal i Salut Pública, fa saber que l'Institut Oftalmològic de València Dr. Manuel Díaz ha interposat un recurs contenciós-administratiu contra la Resolució de 2 de març de 2021, de la consellera de Sanitat Universal i Salut Pública, per la qual es desestima el recurs de reposició interposat contra la Resolució sancionadora de 26 de novembre de 2020 de la consellera de Sanitat Universal i Salut Pública en l'expedient OPT/1/20/3.  
Aquest recurs és el procediment ordinari número 000203/2021-E del Jutjat del Contenciós Administratiu número 1 de València, que ha sol·licitat que se li envie l'expedient.  
També s'ha notificat aquesta resolució al recurrent i en compliment del que disposa l'article 49.1 de la Llei 29/1998, de 13 de juliol, reguladora de la Jurisdicció Contenciosa Administrativa, es notifica a les possibles persones interessades que ha sigut remés a l'esmentada sala l'expedient administratiu impugnat, citant-les en el termini de nou dies, a fi que puguen comparéixer en les referides actuacions, si ho estimen convenient.  
  
València, 24 de setembre de 2021.- El director general de Farmàcia i Productes Sanitaris: José Manuel Ventura Cerdá.
Diari Oficial de la Generalitat Valenciana


Sumari del DOGV 9105, del 11-06-2021 (2021/5418)

Notificació de la sentència dictada en el procediment ordinari número 339/2016.
-------------------------------------------------------------------------------

### Dades del document

Número de DOGV
:   9105

Data del DOGV
:   11-06-2021

Secció del DOGV
:   IV. ADMINISTRACIÓ DE JUSTÍCIA

Número del document
:   2021/5418


Organisme emissor
:   Jutjat de Primera Instància Número 2 de Torrevieja

Tipus de document
:   Edicte

Notificació de la sentència dictada en el procediment ordinari número 339/2016. [2021/5418]  
Procediment ordinari [oro] - 000339/2453-HN  
  
De: Línia Directa Aseguradora.  
Procuradora: María Virtudes Valero Mora.  
Contra: Santander Seguros i Rafael Cotillo del Monte.  
Procurador: Lorenzo Christian Ruiz Martínez.  
María Isabel de la Torre Martínez, lletrada de l'Administració de justícia del Jutjat de Primera Instància número 2 de Torrevieja, faig saber que en el judici a què es fa referència seguit en aquest jutjat s'ha dictat una diligència d'ordenació de data 13 de maig de 2021 en la qual s'ha acordat notificar la sentència de data 11 de maig de 22256 al codemandat Rafael Cotillo del Monte, que consta en rebel·lia en actuacions i que resulta de l'esbrinament domiciliari efectuat i desconeixent el seu parador.  
Se li fa saber que el text íntegre de la resolució es troba a la seua disposició en la Secretaria d'aquest jutjat i que aquesta resolució no és ferma i contra aquesta podrà interposar un recurs d'apel·lació en el termini de cinc dies, davant aquest jutjat, i prèvia constitució del depòsit per a recórrer d'euros que estableix la disposició addicional quinzena de la Llei orgànica del poder judicial.  
I amb la finalitat que valga de notificació en forma a Rafael Cotillo del Monte, expedisc aquest edicte.  
  
Torrevieja, 13 de maig de 2021   
  
De conformitat amb el que es disposa en la Llei orgànica 15/1999 de 13 desembre, de protecció de dades de caràcter personal, i altra legislació vigent en la matèria, les dades contingudes en aquesta comunicació tenen caràcter confidencial, i queda prohibida la seua transmissió o comunicació pública per qualsevol mitjà o procediment, i han de ser tractades exclusivament per a finalitats pròpies de l'Administració de justícia.  
El contingut de l'edicte s'ajusta al que es disposa en la instrucció 6/12 de la Secretaria de l'Administració de Justícia.  
   
Torrevieja, 13 de maig de 2021.- La lletrada de l'Administració de justícia: María Isabel de la Torre Martínez.
Diari Oficial de la Generalitat Valenciana


Sumari del DOGV 9195, del 15-10-2021 (2021/10213)

Notificació de la sentència dictada en el procediment ordinari número 1077/2019
-------------------------------------------------------------------------------

### Dades del document

Número de DOGV
:   9195

Data del DOGV
:   15-10-2021

Secció del DOGV
:   IV. ADMINISTRACIÓ DE JUSTÍCIA

Número del document
:   2021/10230


Organisme emissor
:   Jutjat de Primera Instància Número 22 de València

Tipus de document
:   Edicte

Notificació de la sentència dictada en el procediment ordinari número 1077/2019 [2021/10706]  
NIG: 46504-54-4-2884-8924267  
Procediment ordinari [ORD] - 1077/2019 € 0  
De: Juguetes Industriales, SA  
Procuradora: Florentina Pérez Samper  
Contra: Antonio Fernández Tejero  
  
En les actuacions de procediment ordinari [ORD] -1077/2019 seguit a instàncies de Juguetes Industriales, SA, enfront d'Antonio Fernández Tejero s'ha dictat sentència, l'encapçalament i la part dispositiva de la qual són del tenor literal següent:  
  
Sentència número 142/2021  
  
València, 18 de maig de 2021.  
Vistos per mi, David Gericó Sobrevela, magistrat-jutge del Jutjat de Primera Instància número 22 de València i el seu partit judicial, les presents actuacions de procediment ordinari número 1077/2019, seguides a instàncies de la procuradora dels tribunals Florentina Pérez Samper, en nom i representació de Juguetes Industriales, SA contra Antonio Fernández Tejero, les actuacions de la qual versen sobre els següents,  
  
«Sentència  
Que, estimant la demanda interposada en nom de Juguetes Industriales, SA, condemne Antonio Fernández Tejero a pagar a l'actora la quantitat de 13.144,23 euros més els interessos establits en el fonament jurídic segon de la present resolució i costes.  
Manera d'impugnació: mitjançant un recurs d'apel·lació davant l'Audiència Provincial de València (article 455 LECn).»  
I trobant-se aquest demandat, Antonio Fernández Tejero, en parador ignorat, s'expedeix el present a fi que servisca de notificació en forma a aquest.  
  
València, 18 de maig de 2021.- La lletrada de l'Administració de justícia: María de los Dolores Crespín Jiménez.
Diari Oficial de la Generalitat Valenciana


Sumari del DOGV 9184, del 29-09-2021 (2021/9347)

Informació pública de les actuacions de liquidació del Programa d'actuació integrada de la UA 6 de les normes subsidiàries de planejament de Moncofa en relació amb la mercantil Hermanos Ventura, SL.
------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9184

Data del DOGV
:   29-09-2021

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2021/9347


Data del document
:   15-09-2021

Organisme emissor
:   Ajuntament de Moncofa

Tipus de document
:   Anunci

Descriptors 

:   * Moncofa
    * pla d'urbanisme
    * administració local

Informació pública de les actuacions de liquidació del Programa d'actuació integrada de la UA 6 de les normes subsidiàries de planejament de Moncofa en relació amb la mercantil Hermanos Ventura, SL. [2021/9347]  
El present anunci es publica en virtut d'un acord plenari de caràcter ordinari de data 29 de juliol de 2021, en la part resolutiva del qual es va acordar sotmetre les presents actuacions a informació pública per un termini de 20 dies comptats a partir de l'endemà de l'última publicació bé en el Diari Oficial de la Generalitat Valenciana, bé en el tauler d'anuncis de la web municipal d'aquest ajuntament, a fi que qualsevol persona, física o jurídica puga formular al·legacions en relació amb les actuacions de liquidació del programa d'actuació integrada de la UA 6 de les normes subsidiaries de planejament d'aquesta localitat en relació amb la mercantil Hermanos Ventura, SL.  
  
La documentació de les presents actuacions podrà consultar-se en el Departament d'Urbanisme (planta baixa de la Casa de la Cultura), situat a la plaça de la Constitució, núm. 4, d'aquesta localitat (Moncofa); també estarà a la disposició de les persones que ho sol·liciten a través de mitjans electrònics en la seu electrònica corresponent.  
  
Moncofa, 15 de setembre de 2021.- L'alcalde: Wenceslao Alós Valls.
Diari Oficial de la Generalitat Valenciana


Sumari del DOGV 9241, del 23-12-2021 (2021/11665)

RESOLUCIÓ de 22 de novembre de 2021, de la Universitat d'Alacant, per la qual es nomena professor titular d'universitat en l'àrea de coneixement de Dret Internacional Públic i Relacions Internacionals.
---------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9241

Data del DOGV
:   23-12-2021

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2021/11714


Data del document
:   22-11-2021

Organisme emissor
:   Universitat d'Alacant

Tipus de document
:   Resolució

Anàlisi jurídica

 Descriptors 

:   * funcionari

RESOLUCIÓ de 22 de novembre de 2021, de la Universitat d'Alacant, per la qual es nomena professor titular d'universitat en l'àrea de coneixement de Dret Internacional Públic i Relacions Internacionals. [2021/11452]  
D'acord amb la proposta elevada per la comissió nomenada per a jutjar la plaça de professor/a titular d'universitat número DF02966, convocada per la Resolució de 31 de maig de 2021 (BOE 10.06.2021), de l'àrea de coneixement de Dret Internacional Públic i Relacions Internacionals, Departament de Dret Internacional Públic i Dret Penal, i una vegada presentada per la persona interessada la documentació a què fa referència la base novena de la convocatòria, aquest rectorat resol:  
  
En ús de les atribucions conferides per l'article 65 de la Llei orgànica 6/2001, de 21 de desembre, d'universitats, i la resta de disposicions que la despleguen, nomenar Millán Requena Casanova professor titular d'universitat de l'àrea de coneixement de Dret Internacional Públic i Relacions Internacionals, adscrita al Departament de Dret Internacional Públic i Dret Penal.  
  
Contra aquesta resolució, que esgota la via administrativa, la persona interessada hi pot interposar un recurs contenciós administratiu davant del jutjat contenciós administratiu d'Alacant competent, en el termini de dos mesos comptadors a partir de l'endemà de ser publicada, de conformitat amb el que estableixen l'article 114 de la Llei 39/2015, d'1 d'octubre, del procediment administratiu comú de les administracions públiques; l'article 6.4 de la Llei orgànica 6/2001, de 21 de desembre, d'universitats, i l'article 46 de la Llei 29/1998, de 13 de juliol, reguladora de la jurisdicció contenciosa administrativa, i, potestativament, hi pot interposar un recurs de reposició en el termini d'un mes comptador a partir de l'endemà de ser publicada, davant de la rectora, d'acord amb el que disposen els articles 123 i 124 de la Llei 39/2015.  
  
  
Alacant, 22 de novembre de 2021. La rectora: Amparo Navarro Faure.